
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra  proiectului de Lege privind aprobarea Ordonanţei de urgenţă a Guvernului nr. 35/2013 pentru modificarea şi completarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmis, pentru dezbatere şi avizare în fond, Comisiei pentru industrii şi servicii şi Comisiei juridică, de disciplină şi imunităţi, cu nr.P.L.x 186 din 5 iunie 2013.
În raport cu  obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                             VICEPREŞEDINTE,

                  Iulian Iancu                                                  Ciprian–Nicolae Nica                        

RAPORT  COMUN

asupra  proiectului de Lege privind aprobarea Ordonanţei de urgenţă a Guvernului nr. 35/2013 pentru modificarea şi completarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi, împreună cu Comisia pentru industrii şi servicii, au fost sesizate spre dezbatere în fond, cu proiectul de Lege privind aprobarea Ordonanţei de urgenţă a Guvernului nr. 35/2013 pentru modificarea şi completarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, trimis cu adresa nr. PL-x 186 din 5 iunie 2013, înregistrată la Comisia pentru industrii şi servicii sub nr. 4c-3/247       iar la Comisia juridică sub nr. 31/725 din 5 iunie 2013.

Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul, în calitate de primă Cameră sesizată, a adoptat iniţiativa legislativă în şedinţa din 4 iunie 2013, în condiţiile art. 76 alineatul (2) din Constituţia României, republicată.
Consiliul Legislativ a avizat favorabil iniţiativa legislativă, cu observaţii şi propuneri, conform avizului nr. 309 din 23 aprilie 2013.

Comisia pentru politică economică a transmis, cu adresa nr. 21/170 din 11 iunie 2013, un aviz favorabil al proiectului de lege.
Proiectul legislativ supus dezbaterii are ca obiect de reglementare modificarea şi completarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, intervenţiile legislative vizând adoptarea unor măsuri care să permită accelerarea procedurilor de achiziţie, concretizate în introducerea de termene limită pentru fiecare etapă a procedurilor principale de achiziţie care depinde exclusiv de voinţa şi acţiunea autorităţii contractante, în vederea creşterii eficienţei activităţii sectorului public.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru industrii şi servicii au examinat, în şedinţa din data de 11 februarie 2014, iar cei Comisiei juridice, de disciplină şi imunităţi - în şedinţa din data de 18 iunie 2013, iniţiativa legislativă, expunerea de motive şi avizul favorabil al Consiliului Legislativ.

Din numărul total de 25 de membri ai Comisiei pentru industrii şi servicii au participat la şedinţă 24 deputaţi, respectiv 23 deputaţi din totalul de 26 de membri ai Comisiei juridice, de disciplină şi imunităţi.

La dezbaterea proiectului de lege au participat, în calitate de invitaţi, din partea ANRMAP: dl. Bogdan Paul Dobrin - preşedinte şi dl. Mircea Fechet - vicepreşedinte.
În urma dezbaterilor, membrii celor 2 comisii au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de adoptare a proiectului de Lege privind aprobarea Ordonanţei de urgenţă a Guvernului nr. 35/2013 pentru modificarea şi completarea Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                                                                 VICEPREŞEDINTE,
                     Iulian IANCU                                                         Ciprian–Nicolae NICA                                                                   

